Source: http://ec.europa.eu/civiljustice/comp_crime_victim/comp_crime_victim_ire_hu.htm
Timestamp: 2019-07-22 04:27:21+00:00

Document:
﻿ Európai Bizottság - Európai Igazságügyi Hálózat - Bűncselekmények áldozatainak kártalanítása - Írország
Európai Bizottság > EIH > Bűncselekmények áldozatainak kártalanítása > Írország
Utolsó frissítés: 23-10-2006
Bűncselekmények áldozatainak kártalanítása - Írország
1. Az elkövető által a sértett részére kártérítés formájában nyújtott kárenyhítés
1.1. Milyen feltételek mellett nyújtható be kártérítési igény az elkövető ellen folytatott tárgyalás (a büntetőeljárás) során?
1.2. Az eljárás mely szakaszában jelenthető be a kártérítési igény?
1.3. Hogyan és kinek jelenthető be a kártérítési igény?
1.4. Milyen formában kell előterjeszteni a kártérítési igényt (az összérték feltüntetésével és/vagy a veszteségek részletes meghatározásával)?
1.5. Az eljárás előtt és/vagy folyamán részesülhet-e a sértett jogsegélyben?
1.6. Milyen bizonyítékot kell előterjeszteni a kártérítési igény alátámasztásához?
1.7. Biztosítanak-e a bűncselekmény sértettjei számára különleges segítséget az elkövető terhére hozott ítélet végrehajtásához, amennyiben a bíróság javukra kártérítést ítél meg?
2. Az állam, illetve valamely állami szerv által nyújtott kárenyhítés
2.1. Van-e lehetőség arra, hogy a sértett az államtól vagy valamely állami szervtől kapjon kártérítést?
2.2. Ez a lehetőség csak meghatározott típusú bűncselekmények sértettjeire korlátozódik?
2.3. Ez a lehetőség csak meghatározott típusú sérelmet elszenvedett sértettekre korlátozódik?
2.4. A bűncselekmények következtében elhalálozott sértettek rokonai vagy eltartott hozzátartozói jogosultak-e kártérítésre?
2.5. A kárenyhítési lehetőség meghatározott állampolgárságú, illetve meghatározott országban lakóhellyel rendelkező személyekre korlátozódik?
2.6. Folyamodhat-e a sértett kártérítésért Írországban, amennyiben a bűncselekményt egy másik országban követték el? Amennyiben igen, milyen feltételek mellett?
2.7. A fentiekhez kötelező-e bejelenteni a bűncselekményt a rendőrségen?
2.8. A kérelem benyújtásához meg kell-e várni a rendőrségi nyomozás vagy a büntetőeljárás végkimenetelét?
2.9. Amennyiben az elkövető személyazonossága ismert, először vele szemben kell megkísérelni a kártérítési igény érvényesítését?
2.10. Amennyiben az elkövető személyazonossága nem ismert, illetve az elkövetőt nem ítélték el, fennmarad-e a kártérítési jogosultság? Amennyiben igen, milyen bizonyítékot kell előterjeszteni a kérelem alátámasztásához?
2.11. Elévül-e a kártérítési igény benyújtásának lehetősége?
2.12. Milyen károk esetén kérhető kárenyhítés?
2.13. Hogyan történik a kártérítési összeg kiszámítása?
2.14. Meg van-e szabva a kártérítésre megítélhető összeg alsó, illetve felső határa?
2.15. Az állam által nyújtott kárenyhítés összegéből levonják-e az azonos kárért más forrásból (például biztosítás) már megkapott vagy járó kártérítés összegét?
2.16. Van-e bármely más feltétel, amelynek teljesítése révén megnövelhető a kártérítéshez jutás esélye, illetve amely befolyásolhatja a kártérítés mértékének kiszámítását, például magának a sértettnek a sérelmet okozó eseménnyel kapcsolatos magatartása?
2.17. Felvehető-e előleg a kártérítésből? Amennyiben igen, milyen feltételek mellett?
2.18. Hol szerezhetők be a szükséges formanyomtatványok, illetve a kérelem benyújtásának módjára vonatkozó további információ? Van-e külön erre a célra igénybe vehető segélyvonal vagy honlap?
2.19. A kérelem elkészítéséhez részesülhet-e a sértett jogsegélyben?
2.20. Hova kell beküldeni a kérelmet?
2.21. Létezik-e olyan sértetteket támogató szervezet, amelyhez a sértett további segítségért folyamodhat?
Arról, hogy a büntetőeljárás keretein kívül hogyan jelentheti be az elkövetővel szemben támasztott kártérítési igényét, a „Peres eljárás indítása – Írország” („Bringing a case to court - Ireland) Peres eljárás indítása – Írország”) címszó alatt talál tájékoztatást.
Felhívjuk a figyelmét arra, hogy a határokon átnyúló tényállások esetén, például amikor a bűncselekményt nem a sértett lakóhelye szerinti tagállamban követték el, a sértett ugyanazon bíróság előtt indíthat kártérítési pert az elkövetővel szemben, mint amelyik a büntetőeljárást tárgyalja, amennyiben ezt a nemzeti jog lehetővé teszi.
Az 1993. évi Büntető igazságszolgáltatásról szóló törvény értelmében a bíróság (indítványra vagy hivatalból) kártérítési végzést adhat ki, amikor az elkövetőt valamely bűncselekményért elítéli.
Az ír jogszabályok ezt nem határozzák meg pontosan. Általánosságban a kártérítési igényt a büntetőeljárás kezdetekor a bűnüldöző hatóság tudomására kell hozni.
A kártérítési igényt a bűnüldöző hatóságnál kell bejelenteni.
Miután a kártérítési igény előterjesztésére nincs meghatározott forma, tanácsos részletes leírást adni.
Az ír jogszabályok nem rendelkeznek a károsult kötelező képviseletéről, mindazonáltal a bűnüldöző hatóság segítséget nyújt az igénylőnek.
A bűncselekményekből származó károk tekintetében rendszerint okirati bizonyítás szükséges. Testi sértés esetén a kárról a bíróság dönt.
A kártérítés megfizetésére nyitva álló időtartamot a bíróság határozza meg. Fizetési mulasztás esetén az elkövetővel szemben fizetési meghagyást vagy foglalást elrendelő határozatot bocsátanak ki.
Igen. Az erőszakos bűncselekmények sértettjei az alábbi címre nyújthatják be kérelmüket:
Criminal Injuries Compensation Tribunal (Bűnügyi Kárenyhítési Törvényszék)
Telefon +353-1-6610604.
A rendszer célja, hogy ex-gratia kárenyhítést nyújtson olyan személyi sérülésekből eredő kiadások és veszteségek esetén, amelyek közvetlenül valamely erőszakos bűncselekmény, illetve egy bűncselekmény megelőzésében vagy egy emberélet megmentésében való segítségnyújtás (vagy arra tett kísérlet) következtében keletkeztek. A rendszer nem terjed ki a közlekedési kihágások következtében elszenvedett sérülésekre, kivéve, ha a bíróság meggyőződik arról, hogy a sértettet szándékosan próbálták meg elgázolni. A rendszer nem terjed ki olyan tényállásokra, amikor a sértett és a támadó együtt élnek abban a háztartásban, ahol a sértett a sérelmet elszenvedte.
A rendszer a bűncselekmény kapcsán okozott személyi sérülésekre terjed ki.
A sértett elhalálozása esetén annak közvetlen családtagjai (szigorú értelemben véve, a Polgári felelősségről szóló törvény értelmezésében a sértett eltartott hozzátartozói) nyújthatnak be kártérítési igényt.
Nem. Bárki folyamodhat kártérítésért, aki Írországban erőszakos bűncselekmény sértettjévé vált és kárt szenvedett.
Nem. A rendszer kizárólag olyan sérelmekre alkalmazható, amelyeket az országon belül, illetve valamely ír felségjelű hajón vagy repülőgépen szenvedtek el 1972. szeptember 30-a után.
Az eseményt a lehető leghamarabb jelenteni kell a rendőrségnek. Amennyiben az ügyet indokolatlan késedelem nélkül nem jelentik be a rendőrségnek, a sértett elveszítheti azt a jogosultságát, hogy mérlegeljék kártérítési kérelmét.
Ettől a követelménytől a bíróság eltekinthet, amennyiben kielégítőnek tartja a rendőrséggel való együttműködés mértékét az ügy nyomozása során.
A kérelem benyújtásának határideje három hónap. Ettől a követelménytől azonban a bíróság bizonyos körülmények között eltekinthet, ha a kérelmező meggyőzően indokolja a késedelem okát.
Nem. Mindazonáltal, ha a sértett úgy dönt, hogy polgári peres eljárást kezdeményez az elkövetővel szemben, a bíróság megvárhatja ennek befejeződését, minthogy a továbbiak során az így kapott kártérítést figyelembe veszi. Ugyanez vonatkozok arra az esetre is, ha a sértett a büntetőeljárás keretében kap kártérítést. Ezt a bíróság szintén figyelembe veszi.
A bíróság beszerzi az adott eseményről szóló rendőrségi jelentést, ezt elégséges a sértetti minőség bizonyításához.
Ld. a 2.8. pontot.
Tényleges keresetkiesés, tényleges egészségügyi kiadások (ideértve a fogászati kiadásokat is), jogosan felmerült utazási költségek (az orvoshoz vagy kórházba és vissza, stb.), gyógykezelés, szemüveg, valamint fájdalom (1986. április 1-jét megelőzően elszenvedett testi sértés esetén). A fenti időpont után fájdalomdíj már nem ítélhető meg. Tartós egészségkárosodást okozó személyi sérülések esetén a fentieken túlmenően még a becsült jövőbeni keresetkiesés, a becsült jövőbeni egészségügyi kiadások (ideértve a fogászati kiadásokat is), a fogyatékosságból eredő, becsült jövőbeni kiadások – pl.: jövőbeni gondozás, különleges berendezések stb. – megtérítése, valamint a keresőképesség jövőbeni elvesztése miatti kártérítés.
Miután a rendszer keretében nem igényelhető fájdalomdíj, a bírósághoz kell benyújtani a veszteséget bizonyító okiratokat a kártérítés mértékének megállapításához. A legtöbb esetben a bíróság a kérelem alaposságának megállapítása érdekében megkeresi az illetékes szerveket.
Nem fizethető kártérítés, amennyiben a megtéríthető veszteség nem éri el a 63,49 eurót.
A más forrásból kapott kártérítést figyelembe veszik a kárenyhítés megállapításánál.
Több korlátozás és megszorítás is érvényben van azokra a körülményekre, amikor kártérítés fizethető.
Először is, az alábbi körülmények esetén nem fizethető kártérítés:
ha a megtéríthető veszteség nem éri el a 63,49 eurót;
ha a sértett és a támadó együtt élnek abban a háztartásban, ahol a sértett a sérülést elszenvedte;
ha a személyi sérülés közlekedési kihágás eredménye, kivéve, ha a bíróság meggyőződik arról, hogy a sértettet szándékosan próbálták meg elgázolni;
ha a kérelmező nem adott meg minden elvárható segítséget a bíróságnak.
Másodszor, a bíróság csökkentheti a kártérítés mértékét, illetve megvonhatja a kártérítést az alábbi esetekben:
Amennyiben a bíróság meggyőződik róla, hogy az esemény részben vagy egészben a sértett – provokációval vagy egyéb módon – idézte elő.
Amennyiben a sértett magatartása, jelleme és életvitele ezt indokolttá teszi. Itt a sértett esetleges büntetett előéletét veszik figyelembe.
A kártérítést rendszerint egy összegben fizetik ki. Bizonyos esetekben a bíróság időközi kifizetést eszközölhet, elhalasztva a kártérítés végleges megítélését, amíg nyilvánvalóbbá válik, hogy hosszabb távon milyen következményekkel jár a sérelem.
A formanyomtatványok írásban kérhetők az alábbi címen: Criminal Injuries Compensation Tribunal, 13 Lower Hatch Street, Dublin 2, Ireland, illetve telefonon a 00353-1-6610604 számon. Nincs külön erre a célra igénybe vehető segélyvonal vagy honlap.
A bíróság nem fizeti ki az ügyvédi díjat. A sértettnek magának kell eldöntenie, szüksége van-e ügyvédi képviseletre. A bíróság munkatársai legjobb képességeik szerint, örömmel nyújtanak tanácsot abban, hogyan szerezhet érvényt kártérítési igényének.
Ld. a 2.18 pontot.
A sértetteket támogató szervezet elérhetősége:
Telefon: +353-1-8780870.
e-mail: info@victimsupport.ie
Oázis – Tájékoztató az állami szolgáltatásokról (Oasis – Information on Public Service)
« Bűncselekmények áldozatainak kártalanítása - Általános információk | Írország - Általános információk »

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság